Xorb b'xejn f'pub fl-Awstralja biex iħajjar lin-nies jitlaqqmu kontra l-Covid-19 Pub f'Victoria l-Awstralja ħa inizjattiva li sservi ta' inċentiv biex aktar persuni jmorru u jitlaqqmu kontra l-Covid-19. L-għan tas-sid tal-pub hu li aktar nies jagħmlu l-kuraġġ u jipproteġuhom ruħhom bit-tilqima. Fil-fatt is-sid ta' Prince Alfred Hotel f'Port Melbourne nieda inizjattiva li min ikun ħa t-tilqima jingħata xorb b'xejn fil-pub tal-lukanda. Din l-inizjattiva se ddum ġimgħa. II-pub jinsab ftit metri biss bogħod minn ċentru ta' tilqim f'Melbourne u għalhekk kull min jieħu t-tilqima jista' jibqa' sejjer għandu biex jieħdu x-xarba tagħhom b'xejn. Kulma jrid jagħmel kull min ikun ħa t-tilqim hu biss li jippreżenta l-Blue Card li turi li dak li jkun ħa t-tilqima u mbagħad huma jingħataw għażla bejn pinta birra, inbid, rum u Coca. Is-sidien qed jittamaw li din l-offerta tgħin biex aktar nies jagħmlu l-kuraġġ u jmorru jieħdu t-tilqima.